生死戰失縱 柏基達遭錘仔球迷喪插
2024年04月20日 22:01
東網電視
更多新聞短片
柏基達畀球迷喪插。(Getty Images)
韋斯咸上場歐霸盃8強次回合生死戰火併利華古遜,最終未能平反敗局遭淘汰,球迷梗係唔開心,但更令球迷激氣係當日停賽嘅盧卡斯柏基達冇到場支持,喪插佢唔愛球隊。
《每日郵報》報道,盧卡斯柏基達近日傳聞再獲曼城斟介,今夏將會離隊,球迷已經睇佢唔順眼,今場生死戰對利華古遜,韋斯咸大部分唔落得場嘅球員幾乎全部到場,只得柏基達同另一位養傷嘅馬夫洛柏路斯缺席,錘仔球迷將矛頭全部指向柏基達。
有球迷插佢:「受傷嘅艾路拿嚟咗,停賽嘅艾馬臣柏美尼喺度,連外借去修咸頓嘅費恩唐尼斯,都趕路180英里返嚟打氣,個個都喺度,柏基達去咗邊?」
另一球迷表示:「韋斯咸今季最重要賽事都唔嚟,柏基達諗緊乜,都好清楚啦。」
不過亦有球迷為柏基達發聲:「大家都為柏基達冇嚟就小題大做,佢平時受傷缺陣都唔會嚟啦,咪同屋企人睇電視直播囉。」